ming030890/wiki-yue-high-quality huggingface dataset:
陳樂頤

陳樂頤（Georgina Chan，1998年11月1號—），綽號阿左，係香港女歌手，2020年憑住參與ViuTV搞嘅真人騷選秀《全民造星III》而出名。2023年佢做咗女子歌唱組合Beanies嘅成員。

簡歷
陳樂頤中學讀瑪利曼中學，大學讀香港城市大學創意媒體學院，讀書嗰陣參加過唔少歌唱比賽。2020年，陳樂頤參加ViuTV搞嘅真人騷選秀《全民造星III》，比賽嗰陣曾經表演「海豚音」而令觀眾有深刻印象，最後入到三十強後止步。
數字

阿拉伯數字用嘅十個符號，由細至大、零至十。
數字（粵拼：sou3 zi6）係表達數嘅字，有正數、負數同零。唔同嘅記數系統可以用一樣嘅數字，譬如十進制同二進制都會用到數字0同1。而同一個數響唔同嘅記數系統就會有唔同嘅表達方式，例如阿拉伯數字十進制嘅37，用羅馬數字就會係XXXVII。
姚明

姚明（粵拼：jiu4 ming4；簡化字：姚明；吳語拼音（上海片）：ɦiɔ13 mən13；），係退役嘅中國大陸籃球員，上海人，祖籍江蘇蘇州，曾經效力過CBA嘅上海東方大鯊魚（而家係上海嗶哩嗶哩籃球會）同埋NBA嘅侯斯頓火箭。尤其喺效力緊上海東方大鯊魚期間幫過球會攞過2001～2002年賽季嘅CBA總冠軍。隨後加入咗NBA打波，喺2002年NBA選騷環節俾侯斯頓火箭睇啱，之後一直喺侯斯頓火箭打波直到2011年7月20號宣佈退役為止。
退役後開始做上海東方大鯊魚籃球會嘅老細，亦先後做過上海公共外交協會副會長同榮譽大使、上海市第十一屆政協委員同佢嘅常務委員、第十二、十三屆全國政協委員，重喺2016年出錢搞咗中職聯籃球會嚟幫中國大陸嘅籃球搞改革義務。2017年2月，當選中國籃球協會主席，2020年8月，擔任全國青聯其中一位副主席。2024年10月31號，姚明喺中國籃協主席一職宣布劈炮。
黃丹晴

黃丹晴（英文：Lemon Wong，1992年7月11號—），係香港本土派人士、註冊社工，屯網首位召集人，屯門區議會山景選區前任議員，2020年上任，2023年卸任。
2021年10月8號，佢參與2021年香港區議員宣誓，獲港府確認宣誓有效，2023年完成任期。
作曲

2013 年兩個人喺度作曲；佢哋一路試彈唔同嘅段落，諗到段啱心水嘅就搵紙筆寫低。
作曲（粵拼：zok3 kuk1 / 英文：composition）係指創造一首原創音樂嘅過程。搞作曲嘅人叫作曲家，歷史上出名嘅作曲家有貝多芬、莫札特同柴可夫斯基呀噉。喺最基本上，作曲家可以攞自己鍾意嘅樂曲，將啲樂曲入面嘅某啲片段剪出嚟再將剪咗出嚟嗰啲片段砌埋一齊做一首曲；不過喺現實應用上，作曲家都要用樂理上嘅知識嚟創造原創嘅作品，佢哋要能夠明白一首音樂可以有咩特性（音高、音階同節奏等），同埋係呢啲特性嘅唔同組合會令聽眾有啲乜嘢感受。
樂曲，有時就咁叫「曲」，係種音樂作品，主要指用樂器奏而唔係用聲唱嘅歌，或者係一首歌樂器聲嗰部份（除非首歌係無伴奏合唱）。

工序
睇埋：樂理
作曲嘅過程概念上可以分成幾個步驟，每個步驟都要用到樂理上嘅知識，但係唔識樂理都可以作曲。
設定首音樂嘅界限
砌主旋律（如果有主旋律）
和音化（如果唔係單音）
填詞（如果要有歌詞）
不過，呢啲步驟其實並冇一定嘅次序，例如好多聖詩其實係先有詩詞，後有旋律；粵語嘅歌講叶韻，詞同旋律亦同樣會互相影響。另外嘅有啲樂曲，首先決定嘅亦唔係旋律而係和弦進行甚至係質感；例如，有啲音樂首先作嘅會係頻現句（意大利文：ostinato），一層一層咁叠上去，好可能係叠咗幾層先會諗和弦進行。
喺現實中，好多步驟實際上係同步進行，尤其係喺發明咗 DAW 之後，有啲音樂人會直接喺 DAW 上面作曲（而唔係先寫樂譜），令到個過程更加容易係非線性。

砌主旋律
其中一種做法係攞住自己識彈嘅樂器嚟作首主旋律出嚟，用某種方法（例如紙同筆、錄音機等等）記低，一路嘗試諗串音符（睇樂句），再即場彈串音符出嚟，聽吓串音符令自己有乜嘢感覺（達唔達到自己想要嘅效果），通常第一次都係搵唔到啱心水嘅音符串，跟住佢就要再諗過，一路重複「諗→試彈」噉嘅過程，直至搵到一段啱心水嘅音符串；當中「諗音符串」嘅過程經已實會要求佢對自己寫嗰隻曲種有返咁上下熟，知隻曲種用開咩樣嘅音符串（可以睇埋樂想嘅概念），而且佢實要識睇樂譜先有可能做到呢樣嘢。

和音化
所謂和音化傳統上係指有咗旋律或者旋律嘅雛型之後，決定同佢同時出現嘅聲應該點擺（即係做和音），包括決定用乜嘢終止式等等。
不過，喺現實，呢個未必係獨立嘅工序，亦唔一定係指伴奏。例如，用對位法寫嘅曲亦同樣係做緊和音，但係個個聲部都係旋律。又例如，自從2010年代，電影音樂好多時只係質感，並冇所謂旋律同伴奏，但係寫嘅時候，到咗某個階段，仍然係要諗寫嘅嘢喺和音上合唔合理。

填詞
上述嗰啲工序係絕大多數音樂​——​包括器樂（指預咗齋靠樂器奏嘅樂曲）​——​都會用嘅；如果作緊嗰首音樂係歌（指作嚟預咗會有人聲唱嘅音樂），創作人仲要做埋填詞嘅工序；填詞都可以複雜得好交關​——​創作人做填詞嗰陣，要諗吓啲歌詞表唔表達到首歌要表達嘅嘢（例：歌好多時係用嚟表達故仔），而且仲要諗啲歌詞嘅每個音節同首曲嗰啲音符夾唔夾得埋；填詞呢家嘢專業到音樂創作上有陣時仲會將填詞人當係一個獨立嘅工作崗位噉嚟睇。
點地梅屬

點地梅屬（學名：Androsace）係杜鵑花目報春花科嘅一個屬。
80

80係79同81之間嘅自然數。

數學
「八十」係：
首十六個整數嘅歐拉函數φ(x)總和。
一個半完全數，因為佢啲因數嘅某啲組合加埋就係 80（例如1、4、5、10、20同埋40）。
一個排列數。
喺以下進制係回文數：3進制（2222₃）、6進制（212₆）、9進制（88₉）、15進制（55₁₅）、19進制（44₁₉）同39進制（22₃₉）。
喺3、9、15、19同39進制都係重複數字。
首四對孿生質數對嘅總和（(3+5)+(5+7)+(11+13)+(17+19)）。
柏里圖法則（又叫八二法則）講明喺好多事件入面，大約八成嘅結果係由兩成嘅原因造成。
任何可解嘅十五數字推盤都可以喺80步之內完成。

科學方面
水銀嘅原子序數係80。

宗教方面
根據出埃及記7:7，摩西同法老王講嘢嗰陣有80歲。而家，樞機主教參與教宗選舉嘅年齡上限都係80歲。

唐字
唐字可以寫成八十。若果要避免以後俾人簒改或者睇唔清，會用大寫捌拾。

讀音
内文：十 § 讀法
「八十」除咗可以讀「粵拼：bat³ sap⁶」之外，重有另外一個白讀音。
雪梨機場

由於呢個機場負荷已經接近飽和，所以坊間一直有討論第二機場嘅問題，去到2014年4月15號，澳洲聯邦政府正式拍板喺Badgerys Creek起西雪梨機場，預計2026年起好。
AMP公司

AMP公司係一間澳洲公司，而家係標普／澳證50指數成分股之一。
AGL能源公司

AGL能源公司係一間澳洲公司，而家係標普／澳證50指數成分股之一。
安姆科

安姆科係一間澳洲公司，而家係標普／澳證50指數成分股之一。
Aurizon

Aurizon係一間澳洲公司，而家係標普／澳證50指數成分股之一。
呼喚公民

《呼喚公民》（越南文：Tiếng Gọi Côn Dân/㗂噲公民），舊名《青年進行曲》（越南文：Thanh Niên Hanh Khuc/青年行曲），係前越南共和國（南越）嘅國歌，由劉友福（Lưu Hữu Phước；1921年－1989年）創作。
1948年6月14號，越南臨時政府揀咗《青年進行曲》做國歌，之後嘅越南國同越南共和國繼續沿用。1956年，政府將《青年進行曲》重新填詞，改名做《呼喚公民》，用做國歌。目前，海外反對共產政權嘅越南人重經常唱伊首歌。
澳洲政區

澳洲政區，包含六個州及好多領地。
澳洲本土由五個州（西澳、南澳、昆州、新州、維州）同埋三個領地（澳洲首都領地、傑維斯灣領地、北領地）組成，又有個由島嶼組成嘅塔州。此外，澳洲有六個島嶼領地，稱為海外領地，重宣稱有南極洲領地。

過去狀態
呢個表唔完整，歡迎加料。
1926至1931年，北領地被分為中澳洲同北澳洲。
1949至1975年，巴布亞新畿內亞領地係澳洲嘅一部，直至巴布亞新畿內亞成立。
保守黨 (英國)

呢篇保守黨 (英國)係政治類嘅楔位文章，未完成；麻煩你幫手加下料，充實佢。
維也納腸

維也納腸係德國一種肉腸，起源自奧地利維也納，用到豬肉同牛肉去整，可以用嚟整熱狗或者就噉食。
廣州地鐵4號綫

2006年12月30號，4號綫恢復服務，同時從新造延長去到黃閣。而新造到黃閣部份成為廣州地鐵第一條高架綫。
2007年5月8號，因為4號綫延長到金洲嘅關係，成條綫再一次暫停服務。
2007年6月28號，4號綫恢復服務，綫路延長到金洲站，同時添加咗蕉門站。
2009年12月28號，5號綫通車運營，4號綫亦向北延長到車陂南換乘5號綫。
2010年9月25號，4號綫北延段（車陂南⇄黃村）、新2號綫同埋8號綫一齊開始營運。
2013年10月30號，4號綫南延段工程俾廣東省發改委批准，可以正式開工。
2014年4月22號，南延段最後一個車站南沙客運港開工。
2016年6月27號，廣州地鐵首個大盾構區間貫通。呢部盾構機直徑達11.67米，喺2015年10月18號始發，負責中間風井～南沙客運港區間嘅挖掘工作。
2016年6月28號，市地名辦發函批准4號綫南延段原金隆站改名為飛沙角站，原資訊園站改名為南橫站，其餘各站站名唔變。
2016年7月底，隨著南沙客運港站嘅封頂，南延段全綫車站均實現咗封頂。
2016年9月27號，隨著塘坑到南橫區間左綫嘅貫通，南延段實現咗全綫洞通。
2016年10月19號，南延段開始鋪軌。
2017年3月30號，南延段短軌鋪通。冇耐之後，綫路長軌貫通。
2017年4月30號，南延段全綫送電成功。
2017年7月28號，南延段正式搞掂三權移交。
2017年10月11號，全綫開始搞營運時間表演練持續79日，期間金洲⇄南沙客運港路段暫時唔搭客營運。
2017年12月28號朝早，從頭班車開始，路線亦開始延長到南沙客運港。由於飛沙角到南沙客運港部份係地底車站，所以又成為廣州地鐵第一條上天落地嘅路線。

綫路
4號綫圖示
廣州地鐵4號綫北起天河區黃村，穿過天河區、海珠區、番禺區同南沙區，南到南沙區南沙客運港，中間經過生物島、大學城、慶盛高鐵站同明珠灣等區域。綫路全長59.3公里，有24座車站，有1座未開通，家陣有5座係換乘站。採用4輛L型列車。綫路設有一個車輛段，一個停車場。

走向
4號綫已建成路段由天河東北邊嘅奧體中心開始，經過中山大道、車陂路同新滘東路，下穿萬畝果園、官洲島同小谷圍島，喺興業大道南面出地面後穿過田野，沿廣澳高速、市南大道同鳳凰大道行駛，喺區府門口轉向東止於雙山大道祁豐路口，全長43.65公里，擁有已運營車站16個、在建預留車站2個同埋一個車輛段。佢都係依家南沙區唯一嘅軌道交通綫路。
4號綫南延段由金洲站後開始，兜去金隆路繼續向南行，過咗虎門高速之後轉去東南向，沿環市大道行進，轉行東北兜上海港大道，喺科技大道同港前大道交界嘅東邊設終點站。全長12.6km，新增6個站，全部係地下站；新建一座停車場。

站點
呢條地鐵喺官橋到金洲嗰橛10站都係高架站，其它都喺地底。其中呢條線有16個站：
黃村、車陂、車陂南、萬勝圍、官洲、大學城北、大學城南、新造、石碁、海傍、低涌、東涌、慶盛、黃閣汽車城、黃閣、蕉門、金洲、飛沙角、廣隆、大涌、塘坑、南橫，南沙客運港。其中黃村、車陂南、萬勝圍，大學城南、海傍都係轉車站。
呢條地鐵路線除咗金洲、車陂、黃村、大學城北、新造同埋官洲呢6個站冇廁所之外，其它站點都有廁所。

開通咗
黃村：轉乘21號綫
呢個站喺起緊4號綫北延段時，冇預留到轉車條件，係平行站廳轉車。
車陂南：轉乘5號綫
呢個站喺起緊5號綫時順手起，屬T形節點轉車。兩綫嘅轉乘方式係既可以行出站廳轉，又可以喺月台範圍轉。若果揀月台範圍轉嘅必須要噉：
4→5：必須要去到月台北邊條樓梯上去先至得。
5→4：必須要去到月台中間條向下樓梯落去先至到。
萬勝圍：轉乘8號綫
呢個站喺起緊舊2號綫東延段時順手起，屬偏十字島側節點轉車。兩綫嘅轉乘方式：
4→8：必須要喺月台北邊條樓梯上去先至得，因為南邊條樓梯通去尾站月台，唔畀上車。
8→4：出車門之後唔好出閘，而係行月台中間條樓梯落去即到。
大學城南：轉乘7號綫
呢個站喺起緊4號綫首通段時預留咗十字轉車結構，屬十字島側節點轉車。兩綫嘅轉乘方式：
4→7：出車門之後唔好出閘，而係行月台中間條樓梯落去即到。
7→4：出車門之後直接行月台中間條樓梯上去即到。其中西南邊條樓梯去南沙客運港，東北邊條樓梯去黃村。
海傍：轉乘3號綫
呢個站喺起緊亞運城嘅時候預留咗3號綫嘅月台，4號綫嘅站廳都預留咗轉乘通道同扶梯嘅位置，係站廳轉車。

規劃緊嘅
車陂：換乘13號綫。
平行站廳換乘。
官洲：換乘12號綫。
大學城北：換乘12號綫。
官橋：換乘17號綫。
蕉門：換乘15號綫。
南沙客運港：換乘15號綫。
本站已預留島側節點。
洗手盆

洗手盆，又叫做鋅盆、洗面盆、盥洗盆，係浴室潔具同廚房設備，嚮浴室多用雲石、陶瓷、不鏽鋼材料，玻璃都有。香港慣稱廚房洗手盤為鋅盆，係因為英文音譯sink，而唔係因為佢用鋅整。
而家啲洗手盆嘅結構，上有水龍頭，下有去水喉同U形去水管。
大山悠輔

大山悠輔（1994年12月19號—）係日本棒球員，司職内野手，效力緊日本職棒阪神虎。茨城縣下妻市出世。
岩崎優

岩崎優（1991年6月19號—）係日本棒球員，司職投手，效力緊日本職棒阪神虎。靜岡縣靜岡市出世。
餐刀

餐刀係食西餐多數主菜時用到嘅刀，要同餐叉一齊用。
餐刀座

餐刀座係種飲食架生，放喺餐檯度用，用途係墊高把餐刀，唔使成把餐刀同餐檯接觸。呢樣嘢喺17世紀後期開始出現，但喺21世紀已經比較少用。
相互遞歸

相互遞歸（粵拼：soeng1 wu6 dai6 gwai1；英文：mutual recursion），又叫互遞歸或者間接遞歸，係遞歸嘅一種形式，指一個子程式呼叫另外一個子程式，而另外嗰個子程式又會呼叫返原先嗰個子程式，從而達致遞歸噉嘅效果。呢種做法可以用嚟整一啲有用嘅程式，例如有限狀態機就可以透過相互遞歸嚟實現。

遞歸係乜
内文：遞歸 (電腦科學)
相互遞歸屬於遞歸。遞歸係講緊一個子程式會「用到自己」或者「呼叫自己」，例如係以下嘅虛擬碼可以教電腦計階乘。階乘係指一個自然數同所有細過佢嘅正整數乘埋一齊，响數學符號上會用  嚟去表示，譬如：
用遞歸嚟計階乘嘅程式望落大致係噉樣：
呢個子程式叫 factorial(x)
如果 x == 0：
Output 係 1
否則：
Output 係 x 乘以 factorial(x-1)
——factorial 呢個子程式，會「用返自己」，所以就係遞歸嘅一個例子。

間接遞歸
而間接遞歸（相互遞歸）就係指個子程式呼叫另外一個子程式，而另外嗰個子程式又會呼叫原先個子程式轉頭。好似以下噉：
子程式 ft_a( n )：
如果 n ≤ 0：答案係 n
否則 print("Function A: ", n)，然後 ft_b (n - 1)
子程式 ft_b( n )：
如果 n ≤ 0：答案係 n
否則 print("Function B: ", n)，然後 ft_a (n - 1)
——如果用家設 n 做一個正整數，再入落 ft_a 嗰道，個程式會畀出 n, n-1, n-2, ... 1 嘅結果。喺成個過程當中，ft_a 會呼叫 ft_b，而後者跟住就會呼叫返前者，形成相互遞歸。如果子程式嘅數量有三個或者以上，佢哋之間都可以彼此之間互相呼叫，而形成相互遞歸。

有限狀態機
内文：有限狀態機
有限狀態機亦可以透過相互遞歸演算法嚟實現。一部有限狀態機會有若干個「狀態」，每個狀態涉及嘅行為都唔同。例如電子遊戲入便嗰啲 AI 技術就成日會用到有限狀態機，想像而家要製作一隻動作遊戲，遊戲入便嘅 AI 敵人有若干個狀態，就可以用好似以下噉嘅虛擬碼，嚟教電腦點樣控制呢啲敵人：
子程式 ceon lo () # 巡邏
如果 見到玩家角色，就 zeoi bou ()
否則 繼續做巡邏要做嘅嘢。
子程式 zeoi bou () # 追捕
如果 玩家角色進入射程，就 gung gik ()
如果 玩家角色離開視線，就 ceon lo ()
否則 繼續做追捕要做嘅嘢。
子程式 gung gik () # 攻擊
如果 玩家角色離開射程，就 zeoi bou ()
否則 繼續做攻擊要做嘅嘢。
就算到咗廿一世紀初，呢種控制遊戲敵人嘅技術都仲好多人用。
伴奏

伴奏（粵音：bun6 zau3 | 英文：accompaniment）係指一首樂曲當中所謂嘅「次要聲部」，負責為首樂曲嘅主旋律提供節奏或者和音上嘅支援。
舉個例說明，華爾茲呢種曲種用嘅典型拍號係 3/4，即係話典型嘅華爾茲樂曲每段節拍有三吓拍子，當中每吓拍子係一個四分音符咁長，每段小節第一吓拍子強，而華爾茲成日都會用類似附圖噉嘅伴奏－首伴奏係 1 2 3 1 2 3 1 2 3... 噉嘅規律，當中每段節拍第一吓拍子強，似十足華爾茲應有嘅節奏噉，所以呢種伴奏攞嚟傍住一首華爾茲樂曲可以起到「幫演奏同嘗試跟首曲跳舞嘅人留意住啲拍子」嘅作用（支援首主旋律）－聽住華爾滋樂曲跳舞嘅人可以聽住伴奏嘅 1 2 3 1 2 3 1 2 3... 規律嚟一路知道拍子嘅行進。

常用伴奏
睇埋：和弦、低音同琶音
伴奏可以分好多種，唔同嘅曲種往往會偏好唔同嘅伴奏，包括：
華爾滋（Waltz）興用嘅 oom cha cha
常見於古典樂嘅阿爾伯蒂低音（Alberti bass）：一種低音嘅 4/4 式伴奏，常用攞嚟襯托古典樂興用嘅 4/4 樂曲，定義上係指段嘢跟「最低嗰個音符行先，跟住最高音嗰個，跟住中間嗰個，最後再出多次最高音嗰個」嘅規律，重複若干次。
莫札特嘅《C 大調第 16 號鋼琴奏鳴曲》用咗阿爾伯蒂低音；呢度淨係顯示咗首曲頭嗰大約 5 秒。
普卡（Polka；一種興用雙拍子嘅舞曲，喺愛爾蘭好盛行）興用嘅 oom pah：跟 1 2 1 2... 噉嘅規律嘅伴奏；段伴奏交替噉出一吓「一條和弦嘅低音部份」同一吓「條和弦淨低嗰啲音符」，為雙拍子或者四拍子嘅樂曲做陪襯。
一段 oom-pah 伴奏
呀噉。

常用樂器
喺實際嘅演奏上，伴奏有好多方法處理：
如果用嘅係好似鋼琴、管風琴或者結他等可以同時奏多過一個音符嘅樂器，主旋律同伴奏大可以由一位表演者自己搞掂嗮；例如喺彈鋼琴嗰陣好常見嘅做法係，彈鋼琴嘅人左手一路喺度彈低音伴奏、右手就彈首主旋律；
如果用嘅係一啲冇能力同時奏多過一個音符嘅樂器（例如色士風），伴奏通常就要由一隊樂隊入面嘅唔同成員分擔，即係樂隊嘅其中一啲成員負責奏主旋律而另外嗰啲負責奏伴奏；例如爵士鼓就出嗮名成日俾人攞嚟做伴奏嘅作用。
另一方面，獨唱嘅人就可以攞自己把聲唱首主旋律，一路用自己手上或者手邊嘅樂器（例如係捧住個結他或者彈住鋼琴）彈伴奏。
玩音樂嘅人實會識伴奏嘅呢啲特性，並且用伴奏嚟達到需要嘅藝術效果。
一個人喺度用結他彈伴奏。
裡應外合

《裡應外合》（Inexternal）係2024年上畫嘅港產片，由袁劍偉執導，張繼聰、楊天宇同馬思惠主演。
把幸福拉近一點

《把幸福拉近一點》（英文：Wish Comes True），前名《願望扭蛋機》，係2024年上畫嘅港產片，由凌文龍、林明禎同林芊妤主演，凌志民執導。電影用甘迺迪氏症病人做主題。
邪Mall

《邪Mall》（英文：Possession Street），係2024年上畫嘅港產片，由姜皓文、王家晴同楊偉倫主演，黎震龍執導。電影係套用死場做主要場景嘅殭屍電影。

軼事
套戲入面嘅主要場景「全寶商場」，實際係喺長沙灣天悅廣場拍。
佛山地鐵

佛山地鐵係中華人民共和國佛山市嘅城市軌道交通系統，由廣東廣佛軌道交通有限公司負責營運同埋管理。首段喺2010年11月3號正式開始營運。
截至2021年12月28號，佛山地鐵總共營運兩條綫路，境內車站41個，境內里程71.9km。
佛山地鐵2號綫

佛山地鐵2號綫係佛山地鐵綫之一，2021年12月28號開始營運。呢條綫路由中國交建等3間公司組成嘅聯合體負責融資、建設同運營，以「BOT+TOD+EPC」嘅融資開發方式嚟起。

綫路
佛山地鐵2號綫首期工程西起南莊，東到廣州南站，由西往東橫跨佛山禪城區、順德區、南海區以及廣州番禺區。首期全長32.41km，其中高架段6.4km，地下段25.3km，過渡段0.7km。
綫路設置車站17座，其中地下車站14座，高架站3座，換乘站10座，平均站距2.01km，最大站距4.05km（花卉世界-仙涌），最細站距0.99km（石梁-灣華）。
全綫設灣華控制中心，設灣華同花卉世界主變電所。

走向
首期綫路由南莊站開始，沿紫洞路向北行一段後轉向東，沿著季華路行到石灣公園後，下穿公園行上鎮中路同魁奇路，到咗南海大道口後轉向南，喺佛陳大橋東側下穿東平水道之後，沿佛陳路、文登路同林岳大道行落去，喺海怡大橋南側轉向東南，到達終點站廣州南站。

換乘站
2號綫首期設置換乘站10座。
綠島湖站：換乘7號綫。
智慧新城站：換乘4號綫同14號綫。
呢個站入邊2號綫同4號綫係平行同台換乘；由於14號綫係遠期綫路，車站建設時未作預留。
張槎站：換乘4號綫。
呢個站係平行同台換乘。
石灣站：換乘5號綫。
呢個站係T形節點換乘。
魁奇路站：換乘1號綫。
呢個站係十字島側換乘，2號綫喺負一層，係側式車站。
灣華站：換乘3號綫。
呢個站係十字節點換乘，2號綫部分係一島兩側車站。
花卉世界站：換乘6號綫。
呢個站係T形節點換乘。
石洲站：換乘10號綫。
林岳東站：換乘11號綫。
廣州南站：換乘廣州2號綫、廣州7號綫同廣州22號綫。
2號綫車站喺西廣場，同廣州嘅綫路都係長通道換乘。

車場
首期喺林岳西站南側設林岳綜合維修基地，喺湖涌站北側設湖涌停車場。
二期喺西安站側設西安停車場。

控制中心
2號綫設置灣華控制中心一座，佢係佛山軌道交通行車指揮、電力監控、環境監控、防災監控同調度指揮嘅中心，亦係全綫嘅通信樞紐同信息交換處理中心。
控制中心大樓預留咗八條綫嘅控制中心設備用房同維護管理用房，重設置咗清分中心系統、票務管理用房、運營管理用房、運營人員培訓用房、部分軌道交通檔案庫同科普中心。

用車
用車方面，首期採購B型列車150輛（25列），投資約100.5億，咨詢服務費約755.4萬。初、近、遠期都採用6節固定編組運營組織方案，最高運行速度係100km/h，牽引供電制式採用DC1500V架空接觸網。系統最大設計能力係30對/h。

歷史
2014年6月27號，2號綫首期試驗性工點登州站開工。
2014年11月7號，2號綫環評進行咗網上受理公示。同年12月，環評報告全本喺網上進行公示。
2017年3月7號，首個區間單綫貫通，為花仙區間右綫。
2021年12月28號，2號綫首期正式開通運營。

建設方式
2號綫由中國交建、市軌交發展公司同中車四方組成項目聯合體作為投資人，中交佛山投資有限公司作為投資人成立嘅項目公司，負責項目嘅籌劃、資金女措、建設實施、運營管理、保養維修，其中，中交集團出資佔56％，市軌交發展公司佔34％，中車四方佔10％。項目採用「BOT+TOD+EPC」嘅模式嚟建設運營（BOT即係建設–運營–移交嘅項目建設模式，TOD即係以公共交通為導向嘅土地綜合開發模式，EPC即係設計–採購–施工嘅工程總承包模式）。工程初步設計預審查認可嘅概算總額係192.3億，包埋同步實施BOT項目嘅概算投資係211億元。
地鐵項目BOT模式，就係政府通過契約去授予投資企業單位一定期限嘅特許經營權，准許佢去融資建設同經營地鐵項目，重准許佢通過向乘客收取車資等服務形式嚟償清貸款、回收投資同賺取利潤；特許經營權期限到咗之後，地鐵項目將會無償移交俾政府。
按照TOD嘅運作模式，政府會依法授權項目公司去負責軌道項目每個站場周邊800m範圍嘅指定區域入邊（簡稱TOD範圍）嘅土地進行一級開發（包括土地平整同基礎設施建設之類），政府重鼓勵項目公司依法參與TOD範圍入邊特定土地二級開發競爭，對依法取得嘅土地進行二級開發。
贖夢

《贖夢》（Peg O' My Heart）係即將上畫嘅港產片，由張家輝自導自演，其他主演有陳法拉、劉俊謙、朱晨麗、袁富華、張松枝、李凱賢同許恩怡主演。故仔用夢做題材。
烏利·冠拿·索薩

烏利·冠拿·索薩（挪威文：Ole Gunnar Solskjær，挪威文讀音：[ulɛ ɡʉnnɑʀ solʃæʀ]；1973年2月26號—），又譯烏利·涓拿·蘇薩，香港媒體又譯奧利·根拿·蘇斯克查，係退役嘅挪威足球員，打前鋒，喺挪威克里斯提晏孫迪（Kristiansund）出世。

球員生涯
索薩喺職業球員生涯初期效力挪威國內球會，憑出色嘅入波能力贏咗「挪威舒利亞」嘅稱號，重引起國外球探注意。1996年夏天，英格蘭超級足球聯賽球隊曼聯個領隊阿力士·費格遜用150萬英鎊買咗佢。
索薩效力曼聯第一季，有好多次上陣機會，首場聯賽上陣對布力般流浪入咗一球，重喺1996/97球季以19球成為球隊首席射手，重攞埋嗰季聯賽冠軍。
之後曼聯陸續簽下韋治約基、舒寧咸等前鋒，蘇斯克查不時要擔任後備，但佢喺有限嘅上陣時間內依然可以保持高入球率，令佢得到「後備殺手」/「超級後備」嘅稱號。一張孩子臉，亦令佢得到另一個綽號：「娃娃臉殺手」——即使佢本人並唔鍾意呢個稱呼。
1998年嘅法國世界盃決賽週，蘇斯克查為挪威足球代表隊上陣，打入16強。
1998/99球季，索薩喺對諾定咸森林大勝8比1一場，後備上陣短短十二分鐘內入咗四球。佢喺歐洲聯賽冠軍盃決賽補時階段射入致勝一球，令曼聯反勝拜仁慕尼黑2比1，戲劇性完成三冠王霸業。跟住兩季，蘇斯克查分別射入14球。其中1999年12月主場贏愛華頓5比1嘅賽事再入咗4球。
2001/02球季，佢嘅入波數字再次上升到25球，連同嗰季加盟嘅雲尼斯杜萊所入嘅36球，兩人夾埋入咗61球，成為球會史上最多產嘅組合之一。
2002/03球季，隨住碧咸同費格遜關係出現緊張，蘇斯克查開始轉型，有時被安排墮後打右中場。
2003年9月索薩喺歐聯分組賽對彭拿典奈高斯射入佢喺球會嘅第115球之後，因膝部受傷離場，之後一直養傷到季尾至短暫復出，當中包括足總盃決賽贏米禾爾一場。
2004/05球季，索薩不斷受到膝部傷患困擾，成季都唔出得。做過幾次手術後，佢終於喺2005年12月底復出，並喺兩場足總盃賽事中上陣。
2006年3月，索薩同曼聯簽訂一份兩年新合約到2008年，球會重會畀佢執教嘅機會。8月23號，喺對查爾頓嘅英超賽事後備上陣，射入三年來首個正式比賽入波。佢復出之後入波威力仍然強勁，佢5次正選、6次後備上陣中入到6球，除咗成為當時曼聯首席射手外，佢亦係嗰季聯賽當時入波率最高的嘅球員。
2006/07球季之後，索薩做咗膝部手術，但始終都好唔返晒，卒之喺2007年8月宣佈掛靴。
布力般流浪

布力般流浪（英文：Blackburn Rovers Football Club）係英格蘭一間足球會，主場喺布力般。佢哋而家同李斯特城足球會一樣係英超冠軍成員入面唔喺英超比賽嘅球隊。

簡史
布力般流浪係喺1875年成立。1911-12、1913-14兩屆贏頂級聯賽冠軍。之後幾年布力般都係咁掙扎，1936年降班，之後再跌落丙組。
1991-92年布力般流浪升返甲組，無耐英超成立。佢哋擁有舒利亞、瑟頓、拿索斯等好手在陣，令布力般可以壓倒曼聯贏得1994-95年英超聯賽冠軍。但由於佢哋管理不善，班好手統統俾布力般賣走，結果布力般喺1998-99年球季得第19位要降班次級聯賽，2001年先至升返英超。2011-12年球季布力般流浪聯賽得第19位要降落英冠，五年之後再降落英甲，不過過咗一年就以英甲亞軍身份重返英冠。
佛山地鐵3號綫

佛山地鐵3號綫係佛山起緊嘅一條地鐵綫，由佛山市鐵路投資公司主導、以「BOT」融資開發方式建設運營。綫路北起佛科院仙溪校區站，南到順德客運港站，呈西北–東南走向，全長69.5km，設置車站37座、車輛段一座、停車場兩座。

綫路
佛山地鐵3號綫全長69.5km，其中高架段7.2km，過渡段1.4km，地下段60.9km。總共設置37座車站，其中高架站3座，地下站34座，換乘站13座，平均站距係1.84km。
綫路設置四座主變電所，分别係火車站主變、水口主變、大良主變、獅山主變；喺灣華站附近設置控制中心。

換乘站
佛山西站：換乘4號綫。
火車站：換乘5號綫。
桂城站：換乘1號綫。
電視塔站：換乘4號綫。
灣華站：換乘2號綫。
東平站：換乘1號綫。
北滘公園站：換乘廣州7號綫。
環市北站：換乘9號綫。
東樂路站：換乘11號綫。
順德一中站：換乘13號綫。

車場
綫路設置一段兩場，分別係獅山車輛段、北滘停車場、逢沙停車場。

控制中心
3號綫設置灣華控制中心一座，佢係佛山軌道交通行車指揮、電力監控、環境監控、防災監控同調度指揮嘅中心，亦係全綫嘅通信樞紐同信息交換處理中心。
控制中心大樓預留咗八條綫嘅控制中心設備用房同維護管理用房，重設置咗清分中心系統、票務管理用房、運營管理用房、運營人員培訓用房、部分軌道交通檔案庫同科普中心。

歷史
2016年11月17號，3號綫開工儀式喺獅山站工地進行。呢次開工嘅係3號綫穩定段，由獅山站到東樂路，長55.8km，設站30座。
2017年4月27號，首部盾構機喺東平站始發，向大墩站掘進。

建造方式
3號綫嘅建設運營採用咗「特許經營權」（BOT）嘅模式，由佛山市鐵投集團同中國鐵建等10個單位組成聯合體，共同承擔建設同後續運營工作。作為佛山市最大嘅獨立工程，根據估算，3號綫嘅建設投資超過咗400億人民幣。
地鐵項目BOT模式，就係政府通過契約去授予投資企業單位一定期限嘅特許經營權，准許佢去融資建設同經營地鐵項目，重准許佢通過向乘客收取車資等服務形式嚟償清貸款、回收投資同賺取利潤；特許經營權期限到咗之後，地鐵項目將會無償移交畀政府。
朱樂洺

朱樂洺（Matthew Chu Lok Ming，1993年9月2號—）係香港無綫電視基本藝人合約男藝員，2012年第26期無綫電視藝員訓練班畢業，曾經參加過多套電視劇演出，同埋曾經為東張西望節目客串做主持。佢喺沙田長大，讀過路德會梁鉅鏐小學下午校同埋東華三院邱金元中學。
劉嘉琪

劉嘉琪（粵拼：lau4 gaa1 kei4；英文：Kanice Lau，1989年9月11號—）係香港無綫電視部頭合約女藝員，參加第26期無綫電視藝員訓練班入行，亦係一位模特兒。
劉嘉琪參演《On Call 36小時II》嘅女醫護人員，其中一幕疑似走光，畀網民留意到。
除此之外，劉嘉琪亦係連詩雅旗下靚女夜跑隊「My Girls」嘅成員。另外，佢同陳潔玲、林泳淘一樣有養貓嘅習慣，佢嘅愛貓叫做「懵懵」，重為佢開設Facebook專頁。
鍾麗

鍾麗（英文：Kayley Chung，1985年12月25號—）係前香港無綫電視女藝員，曾經參加過2012年度香港小姐競選（中文：2012年度香港小姐競選），落選後參加第26期無綫電視藝員訓練班變成藝員。
2015年，鍾麗離開無綫電視，轉行做潛水教練。
晚間直播室

晚間直播室 （英文：Late News），前稱十一點及十一點半最前線、午夜最前線 （英文：2300 CABLE News/2330 CABLE News/2400 CABLE News）均為香港有線新聞有限公司製作嘅新聞節目，於有線新聞台（第109/152頻道）以直播形式播映。HOY TV（第77頻道）及HOY資訊台（第78頻道）禮拜一至日23:00-23:30亦會同步直播播映。
香港其他電視台嘅晚間新聞節目有無綫電視嘅《晚間新聞》及ViuTV嘅《深宵新聞》。
范彩兒

范彩兒（英文：Jenny Fan Choi Yee，1987年12月16號—）係香港女演員，舊時係無綫電視藝員，讀藝員訓練班入行，主要都係做劇集入面啲護士角色，當中最出名係處境劇《依家有喜》嘅Cally，2012年跳槽到香港電視網絡做藝員繼續拍劇。約滿香港電視網絡後，佢有演出過ViuTV劇集《三一如三》。
陳逸寧

陳逸寧（Isabel Chan，1979年11月24號—），係香港嘅電影演員。佢喺馬來西亞出世，香港讀書，香港樹仁大學畢業，1998年被星探發掘，並簽約Jamcast開始做廣告模特兒，1999年拍香港電台青春電視劇《Y2K前的暑假》開始演戲，同年第一部參與嘅電影演出係《辣椒教室》。2001簽約中國星成為旗下藝人，開始參與更多電影拍攝，包括《棋逢敵手》、《我的婆婆黃飛鴻》、《蝴蝶》等等。2007年開始做保險代理至今，間中會參與幕前演出。當中2012年電影《春嬌與志明》個角色Isabel憑露骨對白「腿張開」（即係廣東話嘅「擘開大髀」）而出名。而2014年佢參演香港電視網絡電視劇《選戰》個角色紀文慧亦作風大膽。其他電影作品有《破事兒》、《恭喜八婆》、《二次人生》等等。
朱斐斐

朱斐斐（粵拼：zyu1 fei1 fei1，英文：Feifei Chu，1992年5月25號—）係香港女藝人，做過無綫電視部頭合約女藝員，係參加第26期無綫電視藝員訓練班入行，主要拍電視劇。2024年離巢。
鄭雅文

鄭雅文（Vanessa Tay，1997年8月27號—）係香港無綫電視前藝員。佢曾經代表星架坡出選2016年度國際中華小姐競選，參選冧巴10號，最後雖然無攞獎，但都簽咗約做無綫電視經理人合約藝員。2018年7月頭同無綫電視結束合約。

2016年－2018年: 出道背景
鄭雅文而家主要2016年度國際中華小姐競選，參選冧巴10號，但都簽咗約做無綫電視經理人合約藝員。2018年7月頭同無綫電視結束合約。
朱裕琳

朱裕琳（Caroline Chu，1988年10月26號—），息影後改名朱昱潾，係香港女模特兒，前女子模特兒組合Donut成員。佢喺河南出世，出道時個樣似劉心悠，所以當時綽號叫「河南劉心悠」。
李曼筠

李曼筠（英文：Maggie Lee，1988年6月24號—）係香港女藝人同模特兒。

=生平
李曼筠喺香港出世，祖籍福建。佢本身係雜誌模特兒，去到2006年喺香港動漫節用超性感打扮做電腦遊戲《馬場風雲》模特兒而做咗焦點，人人叫佢做「動漫Maggie」，之後加入演藝圈，參與過好多部電影拍攝，重喺2012年開始進軍飲食界。
甄敏婷

甄敏婷（Janey Yan，1989年5月12號—），係前香港無綫電視女藝員，亦參與過舞台劇演出，祖籍潮州台山。

簡歷
甄敏婷自細移民加拿大，選過2010年度溫哥華華裔小姐競選，入八強，再選過2011年度香港小姐競選，贏友誼小姐獎，之後讀第25期無綫電視藝員訓練班而入無綫電視，2015年約滿。
李思雅

李思雅（Cindy Lee，1985年12月9號—）係香港前無綫電視女藝員，參選2005年香港小姐選舉入到最後五強而入行，主要做體育節目主持，間中亦客串電視劇演出。依家係皇后娛樂旗下藝人，並為香港甲組足球聯賽球會愉園的打氣隊隊長。佢舊時係香港女子網球代表，亦擅長打哥爾夫球。

簡歷
李思雅喺香港出世，喺趙聿修紀念中學（中文：趙聿修紀念中學）、賽馬會體藝中學同澳洲Essendon Keilor College（英文：Essendon Keilor College）畢業，出身喺運動世家。
2005年參選香港小姐選舉，進入最後五強，並獲邀加入無綫電視成為體育節目主持。之後參與唔同體育、綜藝節目同劇集，包括《體育世界》、《15/16（中文：15/16）》、《珠光寶氣》、《天與地》等。2008年加入樂壇，第一主打歌是係《太空·愛漫遊》。
2011年佢被《忽然一週（中文：忽然一週）》揭露佢男友係香港男演員林韋辰，但兩人喺2017年分手。
邱芷微

邱芷微（粵拼：jau1 zi2 mei4，英文：Chelffy Yau，1987年10月11號—），原名邱美薇（粵拼：jau1 mei5 mei4），係香港女藝人、歌手兼演員，拍過好多廣告，當中最出名係2014年拍過Tempo紙巾廣告而出名，有「紙巾妹」嘅稱號。

生平
邱芷微本名邱美薇，到2018年2月宣佈改用新藝名。
邱芷微大學畢業於英國白禮頓大學表演及視覺藝術學士學士課程，2007年放假返香港參加由大名娛樂舉辦嘅第一屆大名星歌唱大賽，最後攞到季軍，2009年大學畢業後正式出道，簽約大名娛樂，約滿後恢復自由身。
2017年，邱芷微進軍樂壇，發佈第一隻派台歌《不死扇》。
2018年，邱芷微同内地影視歌三棲藝人凌宏兵合作新單曲《不怕天黑》。

不點名揭露被蔡康年喺工作期間欺凌
喺2019年12月，邱芷微曾經喺社交媒體，話自己喺一次司儀工作入面遇到不愉快事件，除咗被拍檔搶稿讀之外，喺獻唱環節中被對方夾硬開咪合唱，甚至喺工作中有人展示個人主義唔跟稿讀，又唔尊重幕後工作人員，令佢覺得好唔開心，之後有人翻查紀錄，發現矛頭直指蔡康年。
暗喻

暗喻係種修辭手法，即係指話兩樣嘢一樣，暗啞底、隱晦噉指出兩樣嘢相似嘅比喻。暗喻會用到具等如之意嘅喻詞，將比喻對象（本體），同用嚟比喻嘅嘢（喻體）連接住。喺粵語入面，暗喻喻詞通常會用「係」。有時，尤其係喺文言文，暗喻嘅喻詞會省略唔明講，但係意思仍然隱含喻詞，呢種用法有時會叫做略喻，不過好少會噉講。
暗喻同埋借喻嘅統稱為隱喻。[未記出處或冇根據]

例子
「我是天空裏的一片雲，偶爾投影在你的波心。」徐志摩《偶然》
→ 粵化：「我係天上邊一片雲，偶爾投影喺你嘅波心。」
「村舍與樹林是這地盤上的棋子。」徐志摩《我所知道的康橋》
「路是一把瘦瘦的牧笛。」余光中《車過枋寮》
「月亮是別在鄉村的一枚徽章。」韓少功《月夜》
燈塔係海中嘅太陽。
季蘋蘋

季蘋蘋（粵拼：gwai3 pan4 pan4，英文：Elizabeth Ji，1990年11月1號—）係香港女主持同演員，做過無綫電視部頭合約藝員。

簡歷
季蘋蘋喺浙江杭州出世，中學去過澳洲悉尼做交換生，杭州高級中學畢業，以GPA3.89高分取得浙江大學大眾傳播學學士，再讀埋香港城市大學媒體文化文學碩士。
季蘋蘋響2013年加入無綫電視，初頭做無線新聞部編導，2015年轉任娛樂新聞主播。2017年佢參與粵語文化節目《Ben Sir研究院》嘅演出，憑佢唔鹹唔淡嘅廣東話口音，開始畀觀眾留意。
熊子逸

熊子逸（英文：Sophia Hung，2004年1月16號—），係香港童星，憑參演2017年無綫電視劇集《親親我好媽》嘅演出而出名。

簡歷
熊子逸細個參加過學校表演活動，又喺「家燕媽媽藝術中心」接受培訓，喺2017年嘅《親親我好媽》飾演江美儀同黃智賢角色個細女嚴茜聰而開始畀網民留意。同時傳媒揭發佢有兩段悲慘經歷，包括佢個細佬因為白血病而過身，同埋佢親眼見到佢表哥畀位跳樓嘅女人砸死。
趙詠瑤

趙詠瑤（粵拼：ziu6 wing6 jiu4，英文：Kimi Chiu，1992年1月20號—）係香港女模特兒同演員，2016年參選ViuTV選美節目《美選D.n.A》而出名。

簡歷
趙詠瑤喺香港出世，以前讀聖母書院，讀香港理工大學紡織及製衣高級文憑嗰陣參選壹傳媒搞嘅2012年第3屆FACE USTAR大專校花校草大選，最後贏個「最爆粉絲團獎」。到2013年開始佢正式入娛樂圈，拍過寫真集。
2016年，趙詠瑤參選ViuTV選美節目《美選D.n.A》，期間佢被爆整過容同多次進行隆胸手術，又喺呢個時候同圈外男友結婚，最後佢喺廿強止步，之後ViuTV都有搵佢拍節目。此外，佢本身亦都有養貓。
趙詠瑤喺2018年7月拍住張沛樂出咗頭一本「旅遊書」《閨蜜遊記》。
潘敏濤

潘敏濤（Mandy Pun ，1988年1月26號—），依家藝名叫潘穎，係香港模特兒，2013年第48屆工展小姐季軍。佢讀香港知專設計學院時裝設計及發展課程畢業，入行前係時裝設計師。皆因佢個樣同藝人黃美棋有幾分似，所以畀傳媒叫佢做「翻版黃美棋」。
2016年，潘敏濤報名參選ViuTV選美節目《美選D.n.A》，最後入唔到圍。
2019年，潘敏濤夥拍丘嘉滎、黃楨淘主持香港開電視節目《嘻哈馬場》。
蘇可欣

蘇可欣（英文：So Ho Yan, Eunice，1993年5月2號—）係香港無綫電視前藝人，2016年度香港小姐競選20強佳麗。

簡歷
蘇可欣2010年喺大埔救恩書院中五畢業，之後做過空中小姐。2016年，佢參加香港小姐競選，廿強止步，但都有機會加入無綫電視，讀埋嗰年嘅演藝進修班。
2018年8月，傳媒揭露蘇可欣疑似同喺泰國電影《出貓特攻隊》飾演賓爺嘅泰國男演員查朗桑提納托古（Nonkul）拍拖搞「姊弟戀」，蘇可欣澄清兩人只係朋友關係。
潘迪華

潘迪華（英文：Rebecca Pan，1931年12月29號—），原名潘宛卿，係香港女歌手同演員，上海出世，1949年移居香港，1957年正式出道，係香港1960年代嘅其中一位「歌后」，亦參與電影演出。
土耳其

土耳其（土耳其文：Türkiye），正式國家名土耳其共和國（Türkiye Cumhuriyeti），係一個橫跨歐洲同亞洲嘅國家，大部份國土喺細亞細亞半島，即係安那托利亞半島以及巴爾幹半島嘅東色雷斯地區。北邊係黑海，南邊係地中海，海岸線長3518公里。東南同敘利亞、伊拉克接壤，西邊就有愛琴海、希臘同埋保加利亞接壤，東邊同格魯吉亞、亞美尼亞、阿塞拜疆、伊朗接壤。而喺安那托利亞半島同埋東色雷斯地區之間，又有博斯普魯斯海峽、馬爾馬拉海同埋達達尼爾海峽。土耳其嘅首都係位處安那托利亞高原正中間嘅安卡拉。
根據1995年人口統計，土耳其總人口有 6160萬，其中土耳其人佔80%以上，庫爾德人佔15%，其他民族佔5%。99%國民信伊斯蘭教，其中遜尼派佔85%，其他都係什葉派嘅阿列維派教徒，重有少數人係信基督教同猶太教。官方語言係土耳其話。
由1980年代開始，土耳其就致力於加入歐盟，之但係，歐盟因為北塞浦路斯、亞美尼亞大屠殺、對庫爾德族嘅壓迫、人權狀況、新聞自由同埋以伊斯蘭教信仰為主嘅社會等問題，唔畀土耳其加入。

運動
雖然土耳其大部份嘅領土喺亞洲，不過土耳其同以色列一樣喺體育運動方面脫亞入歐，响1962年加入歐洲足球協會，同時亦係歐洲奧林匹克委員會嘅會員國。

經濟
阿拉尼亞沿岸旅遊業發達
内文：土耳其經濟
計本地生產總值個話，土耳其排喺全世界前20之內，人均本地生產總值就排喺第65位。土耳其係經濟合作暨發展組織嘅創始會員國，亦係二十國集團成員。1995年12月31號開始，土耳其成為歐盟海關同盟成員國。
中央情報局認為土耳其係發達國家，不過經濟學家同政治學家通常將土耳其定為新興工業化國家，美林證券、世界銀行同經濟學人雜誌將佢歸落新興市場嗰類。
根據福布斯雜誌調查，2013年3月，土耳其最繁華嘅城市伊斯坦堡，身家超過10億美金嘅富豪有37人（土耳其全國有43人），排名世界第5，僅次於莫斯科（84人）、紐約（62人）及都有43人嘅香港同倫敦。不過，呢37個富豪嘅資產總值低過少啲人嘅聖保羅（26人）同孟買（24人）。

政治
雷傑普·塔伊普·埃爾多安總統
内文：土耳其嘅政治同土耳其嘅司法制度
1982年制定嘅憲法標榜世俗主義。三權分立幾乎完全分開，每個機關都要發揮自己嘅作用嚟達成憲法嘅目標（包括世俗主義等）。呢種制度令到世俗派同宗教保守派嘅對立更加激烈，亦係佢哋長期對抗嘅遠因。
立法機關係一院制嘅土耳其大國民議會（土耳其文：Türkiye Büyük Millet Meclisi，600個議席，任期5年）。行政由議會選出嘅國家元首即總統（任期7年）負責，但係以前係採用議會內閣制，總理權力較大。司法機關包括下級法院、刑事法院同上訴法院，仲有憲法法院，分為普通司法同軍事司法。司法機關可以就解散政黨、禁止黨員參與政治活動等政治問題作出判斷。
之後，經過Template:Ill2，總統改為由全民直選，任期由7年縮短到5年。經過Template:Ill2之後，Template:Ill2決定加強總統權力，廢除議會內閣制。
睇埋：土耳其大國民議會、土耳其總統同土耳其總理
土耳其採用多黨制，但係政黨經常分分合合。為咗防止小黨林立，議會選舉採用特別方式，得票率低過10%嘅政黨完全冇議席。因為呢個制度，喺2002年嘅大選中，選舉前由中間偏右同伊斯蘭派組成嘅正義與發展黨（AKP）同埋反對黨中間偏左、世俗主義嘅共和人民黨（CHP）兩黨大勝，攞咗大部分議席。2007年7月22日舉行嘅大選中，正義與發展黨以47%嘅得票率大勝，比上次仲高12個百分點。共和人民黨議席減少，得到112席。極右嘅民族主義者行動黨（MHP）得票率14.3%，超過10%嘅門檻，攞到71席。結果正義與發展黨得到340席，比上次少咗12席。獨立候選人唔受最低得票率限制，包括庫爾德人候選人喺內攞到27席。
睇埋：土耳其嘅政黨
自穆斯塔法·凱末爾·阿塔圖爾克以嚟，土耳其一直強行推動西方化。喺呢個過程中，軍方成為政治嘅重要因素，經常對政治同經濟嘅混亂施加壓力。1960年，軍方發動咗第一次政變。之後成立咗國家安全委員會（土耳其文：Milli Güvenlik Kurulu），成員包括參謀總長、陸海空三軍同內政部憲兵嘅司令。呢個委員會實際上成為凌駕於政府之上嘅機構，對國家大事向內閣施加壓力。軍方咁樣介入政治，據聞係因為得到國民嘅高度信任。1980年第二次政變之後，軍方更加強調自己係世俗主義派嘅擁護者，要維護阿塔圖爾克嘅西化路線，即所謂「凱末爾主義」或者「阿塔圖爾克主義」，特別係因為伊斯蘭派政黨勢力日益壯大。1997年，軍方迫使以伊斯蘭派福利黨為首嘅聯合政府倒台。2007年，軍方對正義與發展黨推舉該黨副黨魁參選總統表示關切，但係呢次政治干預受到國際社會譴責。8月29日，經過議會三輪投票，外交部長阿卜杜拉·居爾當選，成為首位伊斯蘭派背景嘅總統。呢個結果顯示軍方已經好難再輕易干預政治，世俗派同宗教保守派嘅對立變得更加內化（參見厄爾蓋內孔調查）。
2009年3月29日舉行咗地方首長同議員嘅選舉。伊斯蘭派執政黨正義與發展黨（AKP）戰勝咗世俗派反對黨共和人民黨等。
2010年9月12日舉行咗全民公投，就執政黨正義與發展黨（AKP）提出嘅修憲方案進行表決。現行憲法係1980年政變之後喺1982年制定，俾軍方同司法當局好大權力，限制咗國民嘅民主權利。呢次修憲方案係為咗回應國民爭取民主嘅訴求同符合加入歐盟嘅條件，提出咗26項修正，包括限制司法同軍方介入政治，加強國會同總統嘅權力等。公投結果顯示58%嘅選民支持修憲，投票率係73%。埃爾多安總理宣布呢係民主嘅勝利（法新社電訊）。佢仲評價話：「土耳其邁過咗歷史性嘅分水嶺，邁向更加成熟嘅民主同法治國家。」歐美國家都歡迎呢次公投嘅結果。歐洲聯盟（EU）嘅執行機構歐盟委員會讚揚呢係邁向加入歐盟嘅一大步。
2014年8月28日，埃爾多安總理當選總統，艾哈邁德·達烏特奧盧外長成為總理，但係2016年5月22日，比納利·耶爾德勒姆接任新嘅總理。
之後，喺2017年通過咗加強總統權力同廢除總理職位嘅修憲案，2018年7月9日正式廢除咗總理職位。
伍樂怡

伍樂怡（英文：Kelly Ng，1993年1月14號—）係2017年度香港小姐競選五強，香港無綫電視前經理人合約藝員，2023年6月息影。

選美之前
伍樂怡喺加拿大出世，喺加拿大多倫多窩打老大學畢業，之後返到香港從事人力資源文員嘅工作。

參加選美
伍樂怡參加2017年度香港小姐競選，係畀佢阿媽提名。由於喺面試時被稱為「翻版李若彤」被睇高一線，而成為熱門之一，亦順利入圍決賽，但係佢最後大熱倒灶，五強止步，只係攞到網絡平台Big Big Channel嘅「最誘惑tvb body獎」同埋贊助商莎莎嘅「我最喜愛佳麗」同「最佳莎莎KOL大獎」。由於佢喺網上嘅支持度明顯拋離當屆港姐冠軍雷莊𠒇，有傳媒話佢係當屆港姐嘅「民選冠軍」，地位就好似早年係喺朱千雪同埋嘅吳海昕噉。

加入無綫電視
伍樂怡入讀第29期無綫電視藝員訓練班，2019年4月正式簽經理人合約。
鍾采羲

鍾采羲（英文：Iris Chung，1987年10月21號—），原名鍾永慧，係香港女模特兒同電影演員。佢喺四川出世，13歲到英國讀書，20歲到香港發展，2010年正式出道。佢個樣同何鴻燊千金何超蓮幾似。
劉皓嵐

劉皓嵐（Leander Lau，2008年3月21號—），花名劉小華，係童星出身嘅香港男藝人，曾經係毛記電視旗下嘅兒童演員，熱愛跳街舞同玩劍球。2024年佢同謝雨橋、尹澤生組成男團「熱血躺平族」。

簡介
劉皓嵐喺香港一般家庭出世，阿爸Justin Lau係專業攝錄師，拍製過唔少歌手MV同廣告，阿媽網名柔烽，曾經喺商業電台嘅天比高創作教攝影，係當時嘅創作總監、後來嘅《100毛》同《毛記電視》創辦人之一「腦細」林日曦嘅同事。之後劉皓嵐加入毛記電視，成為毛記電視嘅童星，並喺2016年1月11號嘅《第一屆十大勁曲金曲分獎典禮》度以藝名「劉小華」（影射香港四大天王之一劉德華）登台演出，而當時佢因為獨唱《補充練習無間做》歌詞入面「明明我已晝夜無間想討好老母」引起爭議。之後劉皓嵐亦參演電影同電視節目，並熱愛街舞表演，亦鍾意玩劍球。2022年佢參加「校花校草2022」，由於賽前佢係一眾參賽者入面知名度最高，被睇成大熱門，最後屈居校草第二名。

港台電視
2016年4月4號：《早辰。早晨》第一集，《講式早餐》嘉賓
2018年11月4號：《獅子山下2018》，那日上午 飾 爾雅細佬
秦馨敏

秦馨敏（英文：Emily Chun，1991年10月31號—）係香港女歌手，2017年出道。

簡歷
秦馨敏喺香港出世。佢於2003年到2007年期間於中學讀德望學校（中文：德望學校），之後轉讀香港兆基創意書院（中文：香港兆基創意書院）同埋英國Bethany School（英文：Bethany School, Goudhurst），並於南京藝術學院（中文：南京藝術學院）版畫系課程畢業。
Emily畢業後回港擔任私人唱歌及繪畫老師，後來到德國工作假期，之後因加入陳輝陽 x 女聲合唱《少女的祈禱》與《少女的祈禱》麥花臣重演》的演出回港，而獲得香港著名作曲家陳輝陽先生賞識，為公司【好好笑音樂】簽下旗下唯一藝人。2017年聯同填詞人林夕先生，推出單曲《我的燦爛》、《分過手請舉手》和《長期失戀》，並在一年內舉行了9個mini live與觀眾近距離地演出與互動。2018年成立爵士無伴奏合唱組合「做乜Jazz」。
Emily除咗熱愛唱歌與繪畫，還不時在社交網站分享烹飪嘅照片，最近亦在Instagram開了一個只放做菜嘅完成品的帳號 @MMminiKitchen，並與友人共同開設Youtube頻道「料理老妹 Chef Lo Mui」。
杜穎珊

杜穎珊（Sandy To，1996年10月1號—）係香港女藝人，無綫電視旗下女藝員同Big Big Channel一位KOL。

簡歷
杜穎珊讀過嘉諾撒聖家書院（中文：嘉諾撒聖家書院）同香港城市大學環保政策社會科學系。
杜穎珊係位運動高手，代表香港參加3次國際瑜珈比賽攞過冠軍，亦考咗潛水同獨木舟嘅資格。佢2017年喺無綫節目《＃後生仔傾吓偈》做節目主持而開始出名。
中文數字

中文數字，又叫唐數字，係中文用嘅數字，分做大寫數字同細寫數字（又叫小寫數字）兩種。
細寫數字係日常生活、非正式場合用；大寫數字筆劃繁複好多，但係重要嘅係唔可以用加筆劃嘅方法改成第個數字，寫合同、單據、支票嘅時候都會用到。

大數
内文：大數
中文數字由十萬開始有唔同叫法（主要係下數、中數同上數三類，而中數又分萬進同萬萬進兩種，再加一種叫萬進嘅計法），冇共識好易會出問題。目前香港同臺灣用緊萬進中數，萬以上順序有億、兆、京、垓、秭、穰、溝、澗、正、載10級，有啲重包埋極；萬萬係億，萬億係兆，如此類推，計到極係10⁴⁸；例外係國際單位制用嘅詞頭以前香港用開下數，兆只係得百萬，去到極先得10¹⁵ 。

細數
呢節未有人寫，歡迎編撰。 請幫加返相關資訊。
劉凱怡

劉凱怡（英文：Crystal Lau，11月15號—），係香港女模特兒，做過ViuTV節目主持。

簡歷
劉凱怡喺香港出世，2010年開始做模特兒工作，拍過一啲廣告。2011年，佢曾經同董嘉儀等七個女模特兒組成組合「Online Angels」，不過個組合無乜點宣傳過就散咗。2018年到2019年，佢做ViuTV節目《Girls' Talk》主持。
尹樂瞳

尹樂瞳（粵拼：wan5 lok6 tung4，英文：Trissy Wan，2007年9月27號—）係香港童星，代表作係2017年無綫劇集《全職沒女》嘅角色樂翠。
佢亦有喺其他劇集客串或者飾演某啲角色嘅童年，參與過《我係小廚神2》嘅廣告拍攝，曾經畀被陳瀅同張振朗喺節目《今日VIP》讚佢演技自然，比較擅長拍「喊」戲。
簡炳墀

簡炳墀（英文：Brian Kan， 1937年11月24號—2022年2月12號），人稱「食力簡」、「簡sir」，係香港賽馬會唐人練馬師，曾經五度成為香港冠軍練馬師。此外，簡炳墀曾經係香港輔警，冧把係A455。1978年至2003年，喺香港從練25年之後退休，就轉去澳門繼續做練馬師（直到2011/12年澳門馬季為止）。

生平
簡炳墀喺香港上水松柏塱村出世，係新界原居民。佢1952年移民到英國，喺葉森馬場附近嘅中菜館返工，因為酒樓好近馬場，之後同唔少馬圈中人相交。到1962年，騎師Teith Tugan邀請佢入去馬房工作，同時兼讀騎師及進修賽馬管理學課程。到1969年返到香港擔任副練，獲馬會接納，並先後跟從歐金洪、高仕同埋賓仕。
1988至2003年（第19至22屆）間做咗上水鄉事委員會主席，做過新界鄉議局永遠顧問，又曾經組織同新界鄉議局對立嘅新界原居民議會，亦曾經參加過立法會選舉，但落選，後嚟曾經表態要求前行政長官董建華落台同支持梁國雄參選立法會等。2011年，佢因為賄選而判坐花廳，同時放棄澳門練馬師牌照，2014年4月出冊。
2022年2月12號，The International Racing Information News Center facebook專頁透露，簡炳墀（其實佢晚年曾經確診過膀胱癌）喺屋企人陪伴下離世，享年84歲。

練馬師生涯
簡炳墀喺1978年開始喺香港擔任練馬師，從練期間曾經贏過五屆冠軍練馬師，喺香港累積贏咗844場頭馬，曾經係香港嘅華人練馬師累積頭馬紀錄保持者（喺2021年由姚本輝打破），由佢訓練嘅佳駟包括金中金、你知幾時、飛躍舞士、威利高、金威、真威、生圖、實業家、實業先鋒等等。

桃李滿門
簡炳墀喺港澳兩地嘅馬圈入面，徒弟相當之多，包括徐雨石、葉楚航、丁冠豪、馮耀正、謝偉豪、張學勤、簡慧榆、張兆煊、梁錫麟等等，當中，徐雨石、葉楚航、丁冠豪、馮耀正就有「食力簡四大弟子」之稱。
鄧卓殷

鄧卓殷（英文：Amber Tang Cheuk Yan，1995年4月30號—），係香港無綫電視女藝員，2018年度香港小姐競選嘅亞軍兼最上鏡小姐。

早年經歷
鄧卓殷原名Apple，喺協恩中學附屬小學（2007年）同埋協恩中學（2013年）畢業，DSE考到4科5**，之後於香港大學建築學院讀書，2017年喺香港大學建築系以一級榮譽畢業後，做過建築實習生。佢曾經以「垂直庭院」作主題，去參加2017年度亞洲建設大獎（A&D Trophy Awards）評選，最終喺學生界別建築組入面贏到優異獎。

參選香港小姐
鄧卓殷喺2018年參加嗰一年嘅香港小姐競選，佢話佢自己唔甘心讀咗建築就一定要做建築師，都想有多啲機會喺其他方面發展，所以想趁後生嘅時候就多啲挑戰下自己。因為建築係冇分年齡，但係香港小姐同娛樂圈就係要趁後生先會有更好嘅發展機會。喺決賽嘅問答環節，佢被問到幫組合農夫改個新外號，結果佢答「播種的機」，由於答案搞笑，令觀眾留下深刻印象，最後佢贏到亞軍同最上鏡小姐兩個獎。
湯瑪斯馬薩里克

湯瑪斯·馬薩里克（捷克文：Tomáš Garrigue Masaryk，1850年3月7號—1937年9月14號），係捷克斯拉夫嘅政治人、革命人同埋哲學家。佢喺一戰後領導建立咗捷克斯拉夫，人稱祖國之父。佢亦係捷克斯拉夫嘅第一個總統，喺1918年11月14號到1935年12月14號在位。
陳芷瑩

陳芷瑩（Giann Chan，1994年1月31號—），係香港女模特兒，亦係一位網上KOL，主要分享旅遊同美容資訊，皆因佢個instagram有成四十幾萬位追蹤者，所以畀人叫做「IG女神」。
蕭鎧兒

蕭鎧兒（英文：Tacko Siu，1992年—），係香港女模特兒，亦係位紋身師，做過ViuTV節目主持。

簡歷
蕭鎧兒喺香港出世。讀完書後，佢初頭係做化粧師，之後佢識咗位紋身師前男友，對紋身有興趣，就轉做紋身師。佢亦做運動品牌同埋時裝雜誌嘅模特兒。2018年開始，佢做ViuTV節目《Girls' Talk》主持。